laion/Wikipedia-Exotic huggingface dataset:
אשליה שמיעתית

אשליה שמיעתית היא אשליה שמטעה את חוש השמיעה. בדומה לאשליה אופטית המאזין שומע צליל שאינו נובע מגירוי, כלומר שאינו קיים. האשליה נובעת מכך שאוזן האדם והמוח מפרשים יחד את הצליל באופן שונה מהמקור. באשליות שמיעתיות עושים שימוש גם יוצרי מוזיקה מוכרים, כגון בטהובן, ברג, ארנסט קרנק, ליגאטי והונגר. הורדת קובץ ה-Ogg | אודות הקובץ | "אשליית שפרד טון - המדמה ירידה באוקטובה קישור לקובץ MP3 (בשרת חיצוני) "אפקט מקגורק" - כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית. זאת היות שהמוח משתמש לצורך תפיסה גם בראייה וגם בשמיעה.  "תדרים בינאורלים" (Binaural Beats) - כאשר מושמע לכל אוזן (בסטראו) תדר שונה, התדר הנשמע בפועל הוא הפרש התדרים. ברפואה האלטרנטיבית מוכרים תדרים אלו כמסוגלים להשרות רגיעה, ולעורר מודעות והגעה למצב מדיטיבי.  "שפרד טון" (shepards-Risset toner) - נשמע כי קיימת עלייה/ירידה רציפה באוקטבה על אף שאין זה כך. "סולם דויטש" "צליל רציף" - נגרם כתוצאה מהאזנה רצופה לרעש בעוצמה רבה למשך זמן ממושך. גם לאחר שהרעש נפסק הצליל ממשיך "להישמע" למשך זמן נוסף עד 6 שניות. "צליל לא רציף" - כאשר אדם שומע צליל רציף ובמקביל נשמעת הפרעה, המוח מסיק כי הצליל נקטע לשני חלקים לפני ואחרי ההפרעה. כלומר, שלא היה רציף. "אשליית דיבור לשיר" - כאשר ביטוי מדובר חוזר על עצמו מספר פעמים, מבלי לשנות אותו בשום צורה, ומבלי לספק שום הקשר, הוא נהפך באופן תפיסתי מדיבור לשיר. "יאני או לורל" - מילה מדוברת שנשמעת בשתי צורות שונות מאד על ידי שני חלקים מהאוכלוסייה. מערכת השמיעה אפקט דופלר טנטון תולעת אוזניים מדיה וקבצים בנושא אשליה שמיעתית בוויקישיתוף [citation needed] Massaro, Dominic W., ed. (2007). "What Are Musical Paradox and Illusion?" (PDF). American Journal of Psychology. University of California, Santa Cruz. 120 (1): 124, 132. נבדק ב-15 בנובמבר 2013. {{cite journal}}: (עזרה) היסטוריה תדרים בינאורלים, באתר "מרכז גלים" - המרכז הישראלי לטיפול בציפה וניורופידבק ערך זה הוא קצרמר בנושא רפואה ובנושא פסיכולוגיה. אתם מוזמנים לתרום לוויקיפדיה ולהרחיב אותו.
בורגה ברנדה

בורגה ברנדה (בנורווגית: Børge Brende;‏ נולד ב-25 בספטמבר 1965) הוא נשיא הפורום הכלכלי העולמי, ובעברו פוליטיקאי נורווגי מהמפלגה השמרנית, שכיהן מה-16 באוקטובר 2013 עד 20 באוקטובר 2017 כשר החוץ של ממשלת נורווגיה. הוא נולד ברולדאל (אנ') כבנם של קנוט וקארי, אביו היה מהנדס. בגיל צעיר עברה המשפחה לטרונדהיים. כשהיה בן 15 נסע לארצות הברית במסגרת חילופי סטודנטים ולמד כלכלה ומשפטים. הצטרף למפלגה השמרנית בשנת 1985, והתקבל כחבר בסטורטינג (הפרלמנט הנורווגי) בשנת 1997. בין השנים 2001–2004 כיהן כשר לאיכות הסביבה, ובשנת 2005 מונה לשר המסחר והתעשייה ב-2008 מונה למזכיר הכללי של ארגון הצלב האדום הנורווגי. ב-2011 הצטרף לפורום הכלכלי העולמי. ב-2013 מונה לשר החוץ. זמן קצר לאחר מינויו ביקר בישראל וברשות הפלסטינית, ונפגש עם בנימין נתניהו, אביגדור ליברמן ויאיר לפיד. בריאיון למעריב אמר ברנדה: "אני מבקר פה חמישה שבועות אחרי קבלת המינוי שלי ואחת המטרות המרכזיות שלנו היא להראות את המחויבות שלנו לאזור ולישראל, וכן להראות שאנחנו מאוד רוצים להמשיך ולהעמיק את היחסים בין שתי המדינות שלנו". בשנת 2015 בירך ברנדה את הסכם המעצמות על תוכנית הגרעין האיראנית. ב-2017 סיים את תפקידו. שרת ההגנה, אינה מארי אריקסן סוריידה החליפה אותו בתפקיד זה. בינואר 2017 נועד עם ראש ממשלת ישראל ושר החוץ בנימין נתניהו, ובפברואר 2022 נפגש עם שר הביטחון בני גנץ במסגרת ועידת מינכן לביטחון. מדיה וקבצים בנושא בורגה ברנדה בוויקישיתוף בורגה ברנדה, ברשת החברתית אקס (טוויטר) Børge Brende blir Røde Kors-sjef Norwegian Red Cross Chief to Join World Economic Forum השר לפיד: עלינו לרכוש מחדש את הקשבת העולם ערוץ 7. נורווגיה: "נפסיק לקרוא להחרמת ישראל" באתר nrg. ראש הממשלה נתניהו נפגש עם שר החוץ הנורווגי, בורגה ברנדה, באתר משרד החוץ
כריסטיאן לאסן

כריסטיאן לאסן (בדנית: Christian Lassen ‏22 באוקטובר 1800 - 8 במאי 1876) היה היסטוריון ומזרחן נורווגי-גרמני. לאסן נולד בעיר ברגן בנורווגיה. הוא למד היסטוריה הודית באוניברסיטת אוסלו, ולאחר מכן המשיך את לימודיו באוניברסיטת היידלברג ואוניברסיטת בון בפרוסיה, ולמד את שפת הסנסקריט. הוא בילה שלוש שנים בפריז, ובלונדון, ואסף תעודות העוסקות בספרות ובפילוסופיה ההינדית העתיקה. בשנת 1826 פרסם יחד עם אויגן בורנוף את ספרו הראשון "Essai sur le Pâli". בשובו לבון למד ערבית וקיבל תואר דוקטור לפילוסופיה עבודת הדוקטורט שלו נקראה בשם "Commentario geographica historica de Pentapotamia Indica", ועסקה בתרבות הערבית בהודו. הוא עסק גם בתרגום יצירות הינדיות ללטינית, וחקר גם את כתב היתדות הפרסי. בשנים 1831-1829 ביחד עם אוגוסט וילהלם פון שלגל הוא עבד על תרגום Hitopadesha שהודפסה ביחד עם הערות לספר עצמו. הוא פרסם בשנת 1845 אסופה של כל הכתובות הפרסיות שהתגלו עד לאותה תקופה. הוא קיבל הצעה מפתה מאוניברסיטת קופנהגן לעבור לדנמרק ולהרצות בה, אולם נותר נאמן לאוניברסיטת בון. הוא נשא לאשה את קרולין אוגוסט (1808–1879). הוא נפטר בבון ב-1876, כמה שנים לפני מותו הפך לעיוור. רשימת ספרים שלו (במקור הגרמני): mit Eugène Burnouf: Essai sur le Pali ou langue sacrée de la presqu'île au-delà du Gange. Paris 1826. Commentatio geographica atque historica de pentapotamia india (Dissertation). Bonn 1827. Ueber Herrn Bopps grammatisches System der Sanskrit-Sprache [Rezension von Franz Bopps Ausführliches Lehrgebäude der Sanskrita-Sprache, Berlin 1827]. In: Indische Bibliothek. Band 3,1, 1830, S. 1–113. Gymnosophista sive indicae philosophiae documenta I,1: Isvaracrishnae Sankhya-caricam tenens. Bonn 1832. Die altpersischen Keil-Inschriften von Persepolis. Entzifferung des Alphabetes und Erklärung des Inhalts. Bonn 1836. Institutiones linguae pracriticae. Bonn 1837. Zur Geschichte der Griechischen und Indoscythischen Könige in Baktrien, Kabul und Indien durch Entzifferung der altkabulischen Legenden auf ihren Münzen. Bonn 1838. Indische Altertumskunde I: Geographie und älteste Geschichte. Bonn 1847 (2. Auflage 1867). Indische Altertumskunde II: Geschichte des Buddha bis auf die Ballabhi- und jüngere Gupta-Dynastie. Bonn 1849-52 (2. Auflage 1873). Indische Altertumskunde III: Geschichte des Handels und des griechisch-römischen Wissens von Indien und Geschichte des nördlichen Indiens von 319 nach Christi Geburt bis auf die Muhammedaner. Bonn 1857/58. Indische Altertumskunde IV: Geschichte des Dekkhans, Hinterindiens und des indischen Archipels von 319 nach Christi Geburt bis auf die Muhammedaner und die Portugiesen. Nebst Umriss der Kulturgeschichte und der Handelsgeschichte dieses Zeitraums. Bonn 1861. מדיה וקבצים בנושא כריסטיאן לאסן בוויקישיתוף
כריס ואן הולן

כריסטופר "כריס" ואן הולן (באנגלית: Christopher "Chris" Van Hollen; נולד ב-10 בינואר 1959) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת מרילנד החל מ-3 בינואר 2017. הוא כיהן כנציג המחוז השמיני של מרילנד בבית הנבחרים של ארצות הברית משנת 2003 ועד 2017. ואן הולן נולד בקראצ'י שבפקיסטן, כבן הבכור להורים אמריקאים ממוצא הולנדי. אביו היה דיפלומט שעבד במחלקת המדינה בלשכה לענייני המזרח. בהמשך חזר להתגורר בארצות הברית, שם העביר את לימודיו התיכוניים. ב-1982 למד לתואר ראשון בפילוסופיה בסווארתמור קולג' (Swarthmore College) שבפנסילבניה. לאחר מכן סיים תואר שני במדיניות ציבורית באוניברסיטת הרווארד ב-1985. משנת 2003 משרת ואן הולן כחבר בית הנבחרים של ארצות הברית מטעם המחוז השמיני של מדינת מרילנד. במהרה צבר עמדות כוח בקרב מפלגתו בקונגרס, ונהפך לחבר החמישי בחשיבותו בסיעה הדמוקרטית של בית הנבחרים. בבית הנבחרים הוא חבר בוועדה לתקציב וכן בוועדה המשותפת הנבחרת להפחתת הגירעון. במרץ 2015 הכריז על התמודדותו לסנאט של ארצות הברית, על מנת לרשת את הסנאטורית הדמוקרטית הפורשת ברברה מיקולסקי,, באפריל 2016 זכה בפריימריז הדמוקרטיים נגד חברת בית הנבחרים דונה אדוארדס ובנובמבר 2016 זכה בבחירות הכלליות, בתמיכת איפא"ק. לאחר ניצחונו נבחר לעמוד בראש ועדת קמפיין הבחירות לסנאט של המפלגה. במאי 2022 היה אחד מ-20 סנאטורים דמוקרטים שהאיצו בממשל האמריקאי לפעול כנגד פינוי פלסטינים, ביוני 2022 היה היוזם של מכתב 24 סנאטורים דמוקרטים, שקראו לחקור את מותה של שירין אבו עאקלה ובספטמבר 2023 היה היוזם של מכתב 15 סנאטורים דמוקרטים נגד מתן פטור מוויזה, לישראלים. ואן הולן נשוי ואב לשלושה. הוא מתגורר בפרבר של וושינגטון במחוז מוטנגומרי, מרילנד, וחבר הכנסייה האפיסקופלית. אתר האינטרנט הרשמי של כריס ואן הולן (באנגלית) כריס ואן הולן, ברשת החברתית פייסבוק כריס ואן הולן, ברשת החברתית אקס (טוויטר) כריס ואן הולן, ברשת החברתית אינסטגרם כריס ואן הולן, סרטונים בערוץ היוטיוב כריס ואן הולן, באתר פליקר כריס ואן הולן, באתר אנציקלופדיה בריטניקה (באנגלית) אתר הקמפיין לסנאט כריס ואן הולן, באתר בית הנבחרים כריס ואן הולן, באתר המדריך הביוגרפי של הקונגרס של ארצות הברית (באנגלית) מה רוצה הסנאטור שדורש את הגבלת הסיוע הצבאי לישראל?, סרטון באתר יוטיוב, בערוץ ה-YouTube הרשמי של תאגיד השידור הישראלי Easley, Jonathan (4 במרץ 2015). "Van Hollen to rn for Maryland Senate". The Hill. נבדק ב-4 במרץ 2015. {{cite web}}: (עזרה) Freshman Van Hollen takes over Dems' Senate campaign arm, אתר CNN, ‏18 בנובמבר 2016 "20 Senate, 63 House Dems urge administration to intervene on Palestinian evictions", Jewish Insider, מאי 2022 "Senate Dems call for U.S. involvement in investigation of Palestinian-American journalist’s death", Jewish Insider, יוני 2022
נחל שפירים

נַחַל שַׁפִּירִים הוא נחל אכזב, מיובליו הגדולים של נחל איילון. מוצאו באזור צריפין. הוא זורם ממזרח למערב ומתחבר לנחל איילון בשטח שנמצא בתחום פארק אריאל שרון למרגלותיו הדרומיים של הר הזבל המשוקם "חירייה". מוצאו של הנחל באזור צריפין. הוא זורם ממזרח למערב, עובר ליד "שכונת הרכבת" בלוד וממשיך מערבה בסמיכות למסילת הרכבת יפו–ירושלים ההיסטורית, בשטח כפר חב"ד צמוד לתחנת הרכבת בישוב, אחר כך ממשיך בסמוך לגבול הדרומי של מושב צפריה וחוצה בסמוך למחלף שפירים את כביש אור יהודה-בית דגן (כביש 412). הנחל ממשיך כמעט בקו ישר עם פיתולים קטנים מערבה ועובר לאורך קצה השדות הדרומיים של מושב חמ"ד, הנחל משמש למעשה כגבולו הדרומי של מושב חמד ומפריד כגבול טבעי בינו לכפר גנות. בהמשך חוצה הנחל במנהרת בטון את כביש גהה (כביש 4). אפיק הנחל עוקף את הר הפסולת המשוקם חירייה מצד דרום וזורם לאורך קטע של כ-2 ק"מ עד להתחברותו לנחל איילון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-2012 שינו פארק אריאל שרון את תוואי הנחל באזור חירייה בעלות של 10 מיליון שקל, בגלל זליגת חומרים מהר הפסולת לנחל. נחל שפירים עשיר לאורך מקטעים רבים בצמחייה צפופה ויש בו מספר מינים של בעלי חיים כגון ברווזים וציפורים מרהיבות. אם כי, הזיהומים הרבים שאליהם נחשף לאורך השנים והבינוי סביבו צמצמו ופגעו משמעותית באיכות המים, בבתי הגידול הלחים ובעושר המגוון הביולוגי שהיה קיים בעבר בנחל ובסביבתו. בשנות ה-50 ובשנות ה-60 ואפשר שאף לפני כן, שרצו תנים בלהקות גדולות בנחל ולאורך גדותיו, בשנות ה-60 במסגרת מבצע ארצי לצמצום התנים (וכלביים אחרים) בעיקר למניעת הפצת מחלת הכלבת, פוזרו לאורך גדות הנחל והשדות שלידו פיתיונות רעילים ואוכלוסיית התנים ששרצה לאורך הנחל הושמדה כמעט לחלוטין ונדיר יחסית למצוא תנים בנחל שפירים וגם רבים מבעלי החיים שהיו בו בעבר כמו זוחלים למיניהם נעלמו מהנחל וסביבתו. נחל שפירים סבל לאורך עשרות שנים מאירועים חוזרים ונשנים של זיהום, הזרמות שפכים וכן זליגות של "מי-אשפה" (תשטיפים) מזוהמים מהר הפסולת חיריה. חברי המושבים לאורך הנחל תרמו את שלהם לזיהום נחל שפירים: הם נהגו לאורך שנים להשליך לנחל וגדותיו פגרי עופות, ברזלי כלובי תרנגולות, מוטות, חומרי בניין ואפילו גגות אזבסט. גם העיר לוד שלצידה עובר הנחל (באזור שכונת הרכבת) תרמה לאורך שנים לזיהום הנחל. בשנת 2004 שלחה מנהלת מחוז המרכז במשרד לאיכות הסביבה התראות לראשי העיר לוד, כי באזור התעשייה הצפוני של לוד, הושלכו פגרי בקר וצאן לנחל שפירים. בסוף שנות ה-80 עם הקמת המשרד לאיכות הסביבה (שלימים שונה שמו למשרד להגנת הסביבה) הוגבר הפיקוח על הנעשה בנחל שפירים. הנחל נוקה והורחב מעט בכמה מקטעיו. בעבר היו מקרים לא מעטים שבעקבות גשמים מרובים עלה נחל שפירים על גדותיו והציף השדות סביבו. בעקבות הרחבת הנחל והפעלת אמצעי תשתית ניקוז, פחתו מספר מקרים אלה. הנחל עובר לא הרחק ממסילת הרכבת סמוך למחלף שפירים ולנתב"ג. כדי שהמסילה בקו רכבת ההגנה–נתב"ג ותשתיתה לא יוצפו, הוקמו חומות ודפנות בטון לאורך נחל שפירים במקטעים הסמוכים למסילת רכבת זו. בסופה במזרח התיכון בדצמבר 2013 קרסו דפנות הנחל, והמים הציפו את המסילה ואת המנהרה והשביתו למשך שעות רבות את תנועת הרכבות בקו תל אביב ההגנה–נתב"ג. אלי אלון, נחל שפירים-נחל ילדותי, באתר News1 מחלקה ראשונה, 10 בדצמבר 2014 פארק אריאל שרון - נחל שפירים (סוף הכתבה) אלפי שאול, נחל שפירים עובר דירה בעלות של 10 מיליון שקל, באתר ynet, 25 באוגוסט 2012 נחל שפירים, בביצוע ההצפות בסופה ב-2013, סרטון באתר יוטיוב. הלל פוסק, הצרות של הרכבת - קור, הצפות וגניבת כבלים, באתר ynet, 16 בדצמבר 2013
קתי מקמוריס רוג'רס

קתי מקמוריס רוג'רס (באנגלית: Cathy McMorris Rodgers; נולדה ב-22 במאי 1969) היא פוליטיקאית אמריקאית חברת המפלגה הרפובליקנית. מכהנת כנציגת המחוז החמישי של מדינת וושינגטון בבית הנבחרים של ארצות הברית וכיושבת ראש ועדת האנרגיה והמסחר של בית הנבחרים. מקמוריס רוג'רס נולדה בעיר סיילם שבאורגון. ב-1990 סיימה תואר ראשון בפנסקולה כריסטיאן קולג' בפלורידה, וב-2002 סיימה תואר שני במנהל עסקים באוניברסיטת וושינגטון. בנעוריה ובמהלך שירותה בבית הנבחרים של וושינגטון עבדה בעסק מטעי הפירות המשפחתי. ב-1994 מונתה לחברה בבית הנבחרים של מדינת וושינגטון, ובשנים 2002–2003 כיהנה כמנהיגת המיעוט הרפובליקני בבית הנבחרים. ב-2004 נבחרה לראשונה לבית הנבחרים של ארצות הברית כנציגת המחוז החמישי של מדינת וושינגטון. מאז נבחרה עוד שבע פעמים לתפקיד. היא מכהנת כחברת ועדת האנרגיה והמסחר. בשנת 2009 נבחרה לסגנית ראש ועידת הסיעה הרפובליקנית בבית הנבחרים, ומינואר 2015 עד ינואר 2019 כיהנה כראש הוועידה. בינואר 2014 נבחרה על ידי המפלגה הרפובליקנית לשאת את נאום התגובה לנאום מצב האומה של נשיא ארצות הברית ברק אובמה. לאחר היבחרו של דונלד טראמפ לנשיא, מונתה מקמוריס רוג'רס לסגנית צוות המעבר שלו לבית הלבן. בינואר 2023 מונתה ליושבת ראש ועדת האנרגיה והמסחר של בית הנבחרים. ב-8 בפברואר 2024 הכריזה מקמוריס רוג'רס כי אין בכוונתה להתמודד בבחירות 2024 לכהונה נוספת בבית הנבחרים האמריקאי. בשנת 2006 נישאה לבריאן רוג'רס. בנם הבכור נולד ב-2007 ואובחן כלוקה בתסמונת דאון. ב-2010 וב-2013 נולדו להם שתי בנות נוספות. מדיה וקבצים בנושא קתי מקמוריס רוג'רס בוויקישיתוף אתר האינטרנט הרשמי של קתי מקמוריס רוג'רס קתי מקמוריס רוג'רס, ברשת החברתית פייסבוק קתי מקמוריס רוג'רס, ברשת החברתית אקס (טוויטר) קתי מקמוריס רוג'רס, ברשת החברתית אינסטגרם קתי מקמוריס רוג'רס, סרטונים בערוץ היוטיוב קתי מקמוריס רוג'רס באתר בית הנבחרים אתר הבחירות של קתי מקמוריס רוג'רס קתי מקמוריס רוג'רס, באתר המדריך הביוגרפי של הקונגרס של ארצות הברית (באנגלית) לורן אירוויון, GOP committee chair announces retirement from House, באתר The Hill‏, 8 בפברואר 2024 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קייט בראון

קתרין "קייט" בראון (באנגלית: Katherine "Kate" Brown; נולדה ב-21 ביוני 1960) היא פוליטיקאית אמריקאית חברת המפלגה הדמוקרטית, שכיהנה כמושלת מדינת אורגון. היא נתמנתה למושלת בפברואר 2015, עקב התפטרותו של המושל הדמוקרטי המכהן ג'ון קיצהבר. היא המושלת הביסקסואלית הראשונה בתולדות ארצות הברית. בראון נולדה במדריד שבספרד, שם אביה נכח עקב שירותו בחיל האוויר של ארצות הברית, אך גדלה במינסוטה. ב-1978 סיימה את לימודיה התיכוניים. לאחר מכן סיימה תואר ראשון בשימור סביבתי באוניברסיטת קולורדו ב-1981, וכן בתואר J.D במשפטים באוניברסיטת לואיס & קלארק (Lewis & Clark College), עם תעודת הכשרה בדין סביבתי מאוניברסיטת נורת'ווסטרן ב-1985. ב-1991 נתמנתה לחברה בבית הנבחרים המדינתי של אורגון, כשמילאה מושב ריק שנותר עקב התפטרותו של חבר קודם. היא נבחרה לכהונה מלאה ולאחר מכן נבחרה לסנאט המדינתי של אורגון. בהמשך קודמה למנהיגת הסיעה הדמוקרטית בסנאט, ולבסוף הפכה למנהיגת הרוב ב-2004, ונהייתה לאישה הראשונה לכהן בתפקיד זה. ב-2008 נבחרה למזכירת המדינה של אורגון, ושירתה בתפקיד זה בשנים 2009–2015. בפברואר 2015, התפטר המושל הדמוקרטי המכהן של אורגון, ג'ון קיצאהבר, בעקבות חשיפה של סקנדל שחיתות, הכולל טובות הנאה של בת הזוג הצעירה שלו. בראון החליפה אותו בתפקיד, ונכנסה רשמית לתפקידה ב-18 בפברואר. בראון מתגוררת בפורטלנד עם בעלה (הנשוי לה מאז 1997) ושני ילדיה המאומצים. היא מזדהה כביסקסואלית, והיא הביסקסואלית הראשונה להחזיק בתפקיד ציבורי רשמי בכיר בארצות הברית וכמושל בפרט. מדיה וקבצים בנושא קייט בראון בוויקישיתוף קייט בראון, ברשת החברתית פייסבוק קייט בראון, ברשת החברתית אקס (טוויטר) קייט בראון, ברשת החברתית אינסטגרם קייט בראון, סרטונים בערוץ היוטיוב קייט בראון, מושלת מדינת אורגון יצחק בן-חורין, גאווה: מושלת דו-מינית ראשונה בארה"ב, באתר ynet, 14 בפברואר 2015 יצחק בן-חורין, גאווה: מושלת דו-מינית ראשונה בארה"ב, באתר ynet, 14 בפברואר 2015 "Meet America's First Openly Bisexual Governor". MSN. אורכב מ-המקור ב-2018-06-12. נבדק ב-16 בפברואר 2015. {{cite web}}: (עזרה)
קרטיס C-46 קומנדו

קרטיס C-46 קומנדו (באנגלית: Curtiss C-46 Commando) הוא מטוס תובלה אשר פותח מדגם של מטוס נוסעים, ושימש בתקופת מלחמת העולם השנייה כמטוס תובלה צבאי בשרות חילות האוויר של צבא ארצות הברית וכן על ידי צי ארצות הברית וחיל הנחתים, שם נקרא R5C. המטוס כונה על ידי טייסיו "הלוויתן", "קרטיס האסון", "סיוט השרברב" ואף "ארון המתים המעופף".[דרוש מקור] מטוס ה-C-46 שימש למטרה דומה לזו של מטוס ה-DC-3 דקוטה, אולם יוצר בכמויות קטנות יותר. בעת שיוצר היה ה-C-46 המטוס הדו-מנועי הגדול בעולם והמטוס הדו-מנועי הגדול והכבד ביותר ששימש במלחמת העולם השנייה. עם תום מלחמת העולם השנייה הוסבו מספר קטן של מטוסי C-46 בחזרה למטרתם המקורית כמטוסי נוסעים, אולם שפע עודפי הצבא של מטוסי הדקוטה אשר הציפו את השוק גרמו לכך שמטוסי ה-C-46 הפכו עד מהרה בעיקר למטוסי מטען. מטוסי C-46 המשיכו לשרת בחילות האוויר של צבא ארצות הברית (שהפך ב-1947 לחיל האוויר האמריקאי), בתפקידים משניים, עד לשנת 1968, אולם, עדיין ממשיכים לטוס כמטוסי מטען עמידים, גם במאה ה-21, בעיקר באזורים נידחים בצפון הארקטי ובתובלה למסלולי נחיתה מרוחקים מאזורי ישוב. מטוסי ה"קומנדו" היוו את עמוד השדרה של להק תובלה אווירית של חיל האוויר הישראלי במלחמת העצמאות. מדיה וקבצים בנושא קרטיס C-46 קומנדו בוויקישיתוף קרטיס C-46 קומנדו, באתר חיל האוויר הישראלי קומנדו, בטאון חיל האוויר 63, נובמבר-דצמבר 1963, באתר הספרייה הדיגיטלית להיסטוריה ומורשת חיל האוויר אודי עציון, אחרי 70 שנה: מטוס העולים מעיראק שב לישראל, באתר ynet, 21 בפברואר 2017 (חיל האוויר האמריקאי)
נשיפון

נשיפון הוא מכשיר המשמש להערכה ראשונית לקיומו של אלכוהול מעל המותר בגופו של הנהג. הנשיפון הוא מכשיר נייד חד פעמי המורכב משקית פלסטיק ופיית פלסטיק ונמצא בשימוש על ידי שוטרי התנועה, על מנת לתת אינדיקציה של כמות האלכוהול בגופו של הנהג. בשנים האחרונות, בידי רוב שוטרי התנועה נמצאים מכשירי מדידה אלקטרוניים, המתניידים בקלות רבה, כך שהשימוש בשקית הפלסטיק לאט-לאט יוצא משימוש. כאשר מכשיר הנשיפון אכן מראה כי קיימת אינדיקציה לרמת אלכוהול מעל המותר בחוק, יילקח הנהג לבדיקה במכשיר הינשוף, שכן לא ניתן לעשות שימוש בממצאי הנשיפון היות שאינו קביל בבית משפט ואינו מוסדר בחקיקה. ינשוף ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
פחוסניים

פחוסניים (שם מדעי: Selenopidae) הם משפחת עכבישים. באנגלית הם נקראים עכבישי סרטן (Crab Spiders) בגלל נטייתם לנוע לצדדים. משפחה זו כוללת כ-175 מינים המסווגים לארבעה סוגים, המוכר בהם הוא Selenops. המשפחה נפוצה בעיקר באזורים בעלי אקלים טרופי, למעט הסוג Anyphops הנפוץ רק באפריקה שמדרום לסהרה, והסוג Hovops שתפוצתו מוגבלת למדגסקר. צורתם של עכבישים אלו שטוחה ומכאן שמם העברי, פחוסניים, וניתן למצוא אותם בעיקר על קירות, גזעי עצים ותחת סלעים. עכבישים אלו זריזים למדי וקשה מאוד לתפסם. צבעיהם משתלבים בדרך כלל בסביבתם, מה שמקשה לאתרם. כמו רוב העכבישים השייכים לקבוצת Entelegynae הם בעלי שמונה עיניים. מין אחד, Garcorops jadis, מוכר רק משרידים שהשתמרו בשרף עצים הנמצא בתהליך התאבנות. Anyphops (אפריקה, מדגסקר) Garcorops (מדגסקר, ארכיפלג קומורו) Hovops (מדגסקר, ראוניון) Selenops (אמריקה, אסיה, אפריקה, אגן הים התיכון) מדיה וקבצים בנושא פחוסניים בוויקישיתוף פחוסניים, באתר ITIS (באנגלית) פחוסניים, באתר NCBI (באנגלית) פחוסניים, באתר Animal Diversity Web (באנגלית) פחוסניים, באתר האנציקלופדיה של החיים (באנגלית) פחוסניים, באתר GBIF (באנגלית) Bosselaers, J. (2004). "A new Garcorops species from Madagascar copal (Araneae: Selenopidae)" (PDF). Zootaxa. 445: 1–7.
פטמתניים

פטמתניים (שם מדעי: Hersiliidae) היא משפחת עכבישים. באנגלית הם נקראים עכבישי גזע עץ (tree trunk spiders). משפחה זו נפוצה באזורים טרופיים וטרופיים למחצה. המשפחה מונה כ-150 מינים המחולקים ל-11 סוגים. לעכבישים אלה פטמות טוויה ארוכות כמעט כאורך בטנם, ומכאן שמם העברי, פטמתניים. גודלם נע בין 18-10 מ"מ. עכבישים אלו מוסווים היטב על גזעים בצבעים שונים, ופיתחו שיטה מעניינת לתפיסת ציד. במקום ללכוד את הטרף ברשת הם מניחים ציפוי קורים דק וקל על חלק קטן בגזע העץ וממתינים בלא תנועה. כשחרק יעמוד על ציפוי הקורים הם יעוטו עליו ויעטפו אותו בקורים בעזרת פטמות הטוויה הארוכות שלהם, ורק לאחר שהטרף שותק, ינשכו אותו ויזריקו לו ארס דרך ציפוי הקורים. Hersilia אודואין, 1826 (אפריקה, אוסטרלאסיה) Hersiliola ת'ורל, 1870 (אגן הים התיכון ועד מרכז אסיה, ניגריה) Iviraiva ריימס וברסקוויט, 2004 (דרום אמריקה) Murricia סימון, 1882 (דרום אסיה) Neotama באהר ובאהר, 1993 (אמריקה, דרום אפריקה, הודו) Promurricia באהר ובאהר, 1993 (סרי לנקה) Tama סימון, 1882 (ספרד, פורטוגל, אלג'יריה) Tamopsis באהר ובאהר, 1987 (אוסטרליה, בורנאו) Tyrotama פורד ודיפנאר-שומן, 2005 (אפריקה) Yabisi ריימס וברסקוויט, 2004 (ארצות הברית, הקריביים) Ypypuera ריימס וברסקוויט, 2004 (דרום אמריקה) מדיה וקבצים בנושא פטמתניים בוויקישיתוף פטמתניים, באתר ITIS (באנגלית) פטמתניים, באתר NCBI (באנגלית) פטמתניים, באתר Animal Diversity Web (באנגלית) פטמתניים, באתר האנציקלופדיה של החיים (באנגלית) פטמתניים, באתר GBIF (באנגלית)
קרקפת

קרקפת היא אזור אנטומי בגולגולת, הנתחמת על ידי הפנים בחזית, ועל ידי הצוואר בחלקה התחתון. הקרקפת מחולקת בדרך כלל לחמש שכבות, על פי החלוקה הבאה: עור הקרקפת עליו צומח שיער הראש - מכיל בלוטות חלב וזקיקי שיער רבים. רקמת חיבור - שכבה צפופה תת-עורית של שומן ורקמה סיבית, המכילה עצבים ואת כלי הדם של הקרקפת. הַקּוֹבַע הָאֲלָלִי (Galea aponeurotica; Aponeurosis epicranialis) - גיד שטוח ורחב המחבר בין שריר המצח לשריר העורף בחלקה העליון של הגולגולת. רקמת חיבור רפה - רקמה חלשה, גמישה ועשירה בכלי דם. הרקמה מהווה הפרדה בין שלוש השכבות העליונות לבין השכבה העליונה של הגולגולת. מסב העצם - רקמה חיצונית העוטפת את עצם הגולגולת. רקמה זו יחד עם מסב פנים העצם, הן המקור לתאי המוצא של רקמת העצם (Osteoprogenitor cells), והן מכילות כלי דם המזינים את העצם. אספקת הדם לקרקפת מתבצעת באמצעות חמישה זוגות של עורקים. שלושה מתוך העורק תרדמני החיצוני ושניים נוספים מתוך העורק תרדמני הפנימי. הקרקפת ממלאת תפקיד חשוב באסתטיקה של הפנים. התקרחות או הידלדלות שיער גברי, הן סיבות נפוצות לדאגה בקרב גברים. ניתן לטפל בתופעות אלו באמצעות תרופות או השתלת שיער. במקרים בהם הקרקפת כבדה ורפויה, שינוי אשר מתרחש עם תהליך ההזדקנות, המצח עשוי להיראות נמוך, ועלולים להופיע קמטים עמוקים. ניתן לטפל בבעיה זו באמצעות מתיחת מצח. קרקוף טריקולוגיה טריכוטילומניה מדיה וקבצים בנושא קרקפת בוויקישיתוף
אוון טיל

אוון טיל (באנגלית: Owen Teale; נולד ב-20 במאי 1961) הוא שחקן ולשי, זוכה פרס טוני לשנת 1997 על משחקו במחזה "בית בובות". טיל נולד בסוונסי שבוויילס. למד בבית הספר למשחק גילדפורד (אנ'). הופעת הבכורה שלו בטלוויזיה הייתה ב-"The Mimosa Boys" בשנת 1984. לאחר מכן הופיע ב-"Knights of God" (1989), "תקוות גדולות" (1989) ו"בון" (1990). ב-1991 לוהק לתפקיד ויל סקרלט בסרט הטלוויזיה "רובין הוד". הוא השתתף בתפקיד אורח בסדרות טלוויזיה כמו "דנג'רפילד", "באליקיסנג'ל", "The Thin Blue Line" בכיכובו של רואן אטקינסון, ובסדרה "Belonging". עוד הופיע ב"ספוקס" וב"חוק מרפי". ב-2005 שיחק בתפקיד ראשי בסדרה "Marian, Again" כבעל המכה של מריאן. בקולנוע הופיע לראשונה בסרט "War Requiem" בשנת 1989. ב-1999 גילם את דמותו של לופכין בעיבוד למחזה "גן הדובדבנים" לצידם של שרלוט רמפלינג בדמות רנייבסקיה ואלן בייטס כגאייב. בסרט "הפתרון הסופי" גילם את דמותו של רולנד פרייזלר, השופט הנאצי הנודע לשמצה. ב-1985 שיחק בפרק "Vengeance on Varos" בסדרת המדע בדיוני "דוקטור הו". ב-2006 שיחק בסדרת הבת של "דוקטור הו", טורצ'ווד, בפרק "Countrycide". עוד ב-2006 השתתף בסרט הטלוויזיה "אחרי הצונאמי" של HBO. ב-2007 שיחק בתפקיד אורח בתסכית של "דוקטור הו" בשם "The Mind's Eye". באותה שנה כיכב בסרט "הלגיון האחרון". ב-2011 החליף בהתראה קצרה את השחקן דרק האליגן בתפקיד אליסר ת'ורן בסדרה "משחקי הכס" עיבוד לסדרת ספרי הפנטזיה "שיר של אש ושל קרח" מאת ג'ורג' ר. ר. מרטין. הוא שב וגילם את אותה דמות בעונות הרביעית והחמישית של הסדרה. ב-1997 זכה טיל בפרס טוני לשחקן הטוב ביותר על משחקו כטורוולד במחזה "בית בובות" מאת איבסן לצידה של ג'נט מק'תיר. ב-2012 שיחק בתפקיד דאי קוש בסדרת הטלוויזיה "סטלה", ואת רוברט הולנד, שר החוץ הבריטי הבדיוני, בסדרת הדרמה "Kidnap and Ransom". בסדרה המשטרתית "שחיתות" ("Line of Duty") גילם את דמותו של המפקח פיליפ אוזבורן. בשנת 2015 שיחק במיני-סדרת הפשע הבריטית "ריבר" ברשת BBC One בכיכובם של סטלאן סקארסגארד, ניקולה ווקר ואדי מארסן. טיל התחתן פעמיים: אשתו הראשונה הייתה דיליס ווטלינג, ואשתו השנייה היא השחקנית סילבסטרה לה טוזל. לטיל יש שלושה ילדים. מדיה וקבצים בנושא אוון טיל בוויקישיתוף אוון טיל, במסד הנתונים הקולנועיים IMDb (באנגלית) אוון טיל, באתר AllMovie (באנגלית) אוון טיל, במסד הנתונים הקולנועיים KinoPoisk (ברוסית) אוון טיל, באתר MusicBrainz (באנגלית) אוון טיל במסד הנתונים IBDB (באנגלית) Profile, winteriscoming.net; accessed 18 March 2015. Game of Thrones casting, watchersonthewall.com; accessed 18 March 2015.
רואו

האם התכוונתם ל... ז'ורז' רואו – צייר צרפתי מקס רואו – מנהל החברה היהודית ליישוב ארץ ישראל סבסטיאן רואו – שחיין צרפתי רו